CELEX: 32018R1049
Language: fi
Date: 2018-07-25 00:00:00
Title: Komission asetus (EU) 2018/1049, annettu 25 päivänä heinäkuuta 2018, Euroopan parlamentin ja neuvoston asetuksen (EY) N:o 396/2005 liitteen I muuttamisesta (ETA:n kannalta merkityksellinen teksti.)

26.7.2018   
               
               
                  FI
               
               
                  Euroopan unionin virallinen lehti
               
               
                  L 189/9
               
            
         KOMISSION ASETUS (EU) 2018/1049,
         annettu 25 päivänä heinäkuuta 2018,
         Euroopan parlamentin ja neuvoston asetuksen (EY) N:o 396/2005 liitteen I muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Eläin- ja kasviperäiset tuotteet, joihin asetuksessa (EY) N:o 396/2005 vahvistettuja torjunta-ainejäämien enimmäismääriä sovelletaan mainitun asetuksen säännösten mukaisesti, luetellaan mainitun asetuksen liitteessä I.
                  
               
                     (2)
                  
                  
                     Asetuksen (EY) N:o 396/2005 liite I on korvattu komission asetuksella (EU) 2018/62 (2).
                  
               
                     (3)
                  
                  
                     Asetuksella (EU) 2018/62 muun muassa sisällytettiin hyödyke ”retiisin lehdet” liitteessä I olevaan B osaan ja liitettiin se hyödykkeeseen ”lehtikaalit” saman liitteen A osassa. Tämän seurauksena lehtikaaleja koskevia jäämien enimmäismääriä sovelletaan myös retiisin lehtiin.
                  
               
                     (4)
                  
                  
                     Viimeaikaisten tietojen mukaan lehtikaaleja koskevat jäämien enimmäisarvot eivät ehkä sovellu retiisin lehdille kaikissa tapauksissa, ja retiisin lehdille on tehtävä erityisiä jäämäkokeita asianmukaisten jäämien enimmäismäärien vahvistamiseksi.
                  
               
                     (5)
                  
                  
                     Tämän vuoksi on aiheellista säätää siirtymäajasta ennen kuin lehtikaaleja koskevia jäämien enimmäismääriä aletaan soveltaa retiisin lehtiin, jotta saadaan kerättyä tarvittavat tiedot. Tämän vuoksi asetuksen (EY) N:o 396/2005 liitteessä I olevaan B osaan olisi lisättävä hyödykettä ”retiisin lehdet” koskeva uusi alaviite 3.
                  
               
                     (6)
                  
                  
                     Sen vuoksi asetuksen (EY) N:o 396/2005 liitettä I olisi muutettava.
                  
               
                     (7)
                  
                  
                     Sen varmistamiseksi, ettei kauppa häiriydy tarpeettomasti asetukseen (EU) 2018/62 retiisin lehtien osalta tehtyjen muutosten seurauksena ja jotta voidaan pitää kaupan tuotteita, joiden satokausi alkaa keväällä 2018, tätä asetusta olisi sovellettava 1 päivästä huhtikuuta 2018.
                  
               
                     (8)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Lisätään asetuksen (EY) N:o 396/2005 liitteessä I olevaan B osaan kohtaan ”retiisin lehdet” liittyvä alaviite 3 seuraavasti:
            
               
                           ”(3)
                        
                        
                           Jäämien enimmäismääriä sovelletaan retiisin lehtiin 1 päivästä tammikuuta 2022”.
                        
                     
         
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä huhtikuuta 2018.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä heinäkuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 70, 16.3.2005, s. 1.
         
            (2)  Komission asetus (EU) 2018/62, annettu 17 päivänä tammikuuta 2018, Euroopan parlamentin ja neuvoston asetuksen (EY) N:o 396/2005 liitteen I korvaamisesta (EUVL L 18, 23.1.2018, s. 1).